OPISKELIJAN ASUNNONVUOKRAUS

**Kohde**

Kohde on opiskelijajärjestön opiskelijoille tarkoitettu pääasiassa Internetissä

toimiva maksuton asunnonvuokrausjärjestelmä.

**Ulkonäkö**

Sivuston tulee antaa myös positiivinen mielikuva ulospäin

opiskelijajärjestöstä.

**Toiminnot**

Käyttäjät voivat syöttää järjestelmään tietoja vuokrattavista asunnoista tai

asunnonhakijoista. Käyttäjät voivat myös poistaa ja korjata aikaisemmin

syöttämiään tietoja.

**Katsominen**

Asuntoilmoituksiin laitetaan aika, jolloin asuntoa voi mennä katsomaan.

Katsojaksi pitää ilmoittautua, yhdellä kertaa katsojia voi olla enintään viisi.

Kun katsojia on ilmoittautunut viisi, asunto ei näy sivustolla. Jos sopivaa

vuokralaista katsomisen aikana ei löydy, asunto laitetaan uudelleen näkyviin.

**Sopimus**

Sopimus tehdään toimistossa valmiille kaavakkeelle ja kirjataan

järjestelmään.

**Käyttäjät**

Käyttäjiä ovat asuntoa hakevat opiskelijat, mahdolliset vuokralle antajat ja

opiskelijajärjestön toimisto (pääkäyttäjä).

**Hakija**

Opiskelijat voivat hakea sivuilta vapaita asuntoja ja ilmoittautua asunnon

katsojiksi tai asunnonhakijoiksi. Omaa ilmoittautumista voi muuttaa tai sen

voi poistaa. Kaikki opiskelijoiden käytössä olevat toiminnot ovat mahdollisia

joko suoraan verkon kautta tai ilmoittamalla asiasta toimistolle.

**Katsoja**

Vuokralleantajat voivat selata asunnon hakijoita ja jättää ilmoituksen

vuokrattavasta asunnosta ja omista yhteystiedoistaan joko toimistolle tai

suoraan www-sivuille. He voivat poistaa ilmoituksen tai korjata sitä saatuaan

asunnolle vuokralaiset tai tullessaan katumapäälle. Kaikki vuokralleantajien

käytössä olevat toiminnot ovat mahdollisia joko suoraan verkon kautta tai

ilmoittamalla asiasta toimistolle.

**Pääkäyttäjän toiminnot**

Pääkäyttäjä kirjaa tehdyt sopimukset järjestelmään ja seuraa vuokrattavia

asuntoja, vuokralleantajien ja vuokralaisten ilmoituksia ja poistaa ja korjaa

tarpeettomat ja asiattomat ilmoitukset. Pääkäyttäjällä on päivitys- ja

lukuoikeudet sekä oikeudet kaikkiin kyselyihin ja raportteihin; Oracleliittymä

tai esim. VisualBasicilla tehty GUI-liittymä.

**Tilastot**

Järjestelmästä tarvittavia tietoja ovat myös tilastot onnistuneista

toimeksiannoista kuukausi- ja vuositasolla.