Prototyypin tekeminen toiminnallisen määrittelyn perusteella

Lähtökohta Saat tutkittavaksesi jonkun toisen tekemän toiminnallisen määrittelyn. Tutki sitä huolellisesti ja sitten siirry tekemään seuraavia tehtäviä.

Tehtävä 1 Tee muistio saamastasi toiminnallisesta määrittelystä. Kirjaa ylös, mitä hyvää ja mitä ei-niin-hyvää havaitset siinä. Tarkastele ainakin seuraavia asioita:

* onko dokumentti riittävän kattava
* täyttääkö määrittely kaikki tarpeet
* ovatko kaikki käyttötapaukset mukana ja ratkaistu
* vastaavatko tietokanta ja käyttötapausten lomakkeet toisiaan
* onko ulkoasusuunnitelma mahdollinen/riittävä toteuttamiseen
* ulkoasu ja kieliasu, muodolliset asiat (kansi, sisällysluettelo, otsikointi jne)

Tehtävä 2 Valitse jokin osa ko. toiminnallisesta, jonka perusteella saat toteutettua ko. suunnitelmaa erityisen hyvin kuvaavan prototyypin. Se voi olla esim. ilmoittautuminen, mobiiliversio tms. Peruste valintasi. Jos joitakin suunnitelman kohtia täytyy korjata, korjaa ja perustele korjauksesi. Pelkkä kirjautuminen tai rekisteröityminen eivät ole riittäviä, voit jättää ne tekemättä ja keskittyä itse asiaan.

Tehtävä 3 Toteuta tietokannasta se osa, jonka tarvitset prototyypin toteuttamiseksi ja tee sen jälkeen tietokannan testaus.

Tehtävä 4 Tee prototyyppi, suunnittele sen testaus ja testaa sekä dokumentoi testaus.

Loppuhommat Lähetä prototyypin (GitHubin) osoite toiminnallisen määrittelyn tekijälle.

Palauta GitHubiin viikon 12 loppuun mennessä

* tehtävän 1 muistio
* tietokannan suunnitelma, josta näkyy se osa, jonka toteutit
* käyttöliittymäsuunnitelman se osa, jonka pohjalta teit proton
* tietokannan testausdokumentti
* prototyypin testausdokumentti
* proton osoite